Alaquàs fomenta la iniciativa emprenedora amb crèdits per a microempreses
08/02/2013

# Alaquàs fomenta la iniciativa emprenedora amb crèdits per a microempreses

*   08/02/2013
*   [Imprimir](#)
*   Compartir
*    https://www.alaquas.org/documento.asp?id\_do=13624

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13624%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20fomenta%20la%20iniciativa%20emprenedora%20amb%20cr%C3%A8dits%20per%20a%20microempreses)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13624/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13624/08022013dsc09853_Form_4.jpg)](https://www.alaquas.org/ficheros/documentos/2013/2/13624/08022013dsc09853_Form_10.jpg "<a href='https://www.alaquas.org/ficheros/documentos/2013/2/13624/08022013dsc09853_Form_10.jpg' target=_blank><i class='fa fa-external-link' aria-hidden='true'></i>.Alaquàs fomenta la iniciativa emprenedora amb crèdits per a microempreses</a>")

L'Ajuntament d'Alaquàs signa un conveni de col·laboració amb l'entitat financera Caixa Popular-Caixa Rural CCV per impulsar i promoure projectes d'emprendurisme que generen autoocupació a través de microempreses. L'Agència de Col·locació de l'Ajuntament d'Alaquàs assesora i atén iniciatives emprenedores

L'Ajuntament d'Alaquàs signarà un conveni de col·laboració amb Caixa Popular-Caixa Rural CCV per tal de fomentar la iniciativa emprenedora a Alaquàs. El Ple de la Corporació Municipal va aprobar ahir per unanimitat aquesta moció presentada per l'alcaldessa d'Alaquàs, Elvira García Campos, amb l'objectiu de fomentar els projectes d'emprenedurisme que generen autoocupació. Per a la primera edil, "aquesta conveni és de máxima importància donat que la seua finalitat és la d'ajudar a afavorir i potenciar el dinamisme econòmic i la creació d'ocupació i autoocupació".

L'objecte del conveni és fixar les condicions de col·laboració entre l'Ajuntament d'Alaquàs i Caixa Popular per tal d'oferir vies de finançament a projectes emprenedors i d'autoocupació. Per a la concessió d'aquests crèdits és necessari que la proposta siga revisada per l'Agència de Desenvolupament Local d'Alaquàs i estan destinats a microempreses o persones físiques que tinguen previst obrir un negoci d'índole comercial o empresarial a Alaquàs o en altre municipi amb oficina de Caixa Popular. A més a més, s'establiran com a preferents els grups de població majors de 45 anys, llars monoparentals, dones, discapacitats i aturats de llarga durada.

Aquesta moció estableix un pla de treball conjunt entre ambdues entitats i defineix diferents accions de promoció i foment de la iniciativa emprenedora, dins del marc de polítiques actives d'ocupació posades en marxa per l'Ajuntament d'Alaquàs. La signatura d'aquest conveni té com a finalitat la de construir i desenvolupar iniciatives de creació d'empreses, amb el suport institucional i el recolzament d'aquesta entitat financera valenciana.

L'Agència d'Ocupació i Desenvolupament Local de l'Ajuntament d'Alaquàs serà l'encarregada de la realització de les funcions d'estudi inicial, orientació, assessorament, viabilitat i seguiment dels projectes emprenedors, amb coordinació amb els responsables de les oficines de l'entitat bancària.

Aquesta acció ve a sumar-se a les diverses accions posades en marxa per l'Ajuntament d'Alaquàs dins de la seua política d'ocupació i d'entre les que destaquen la creació del Centre d'Emprenedors amb l'Agrupació Comarcal d'Empresaris (ACE); la recent signatura d'un conveni de col·laboració amb la Federació Valenciana d'Empreses Cooperatives de Treball Associat (FEVECTA); o la creació de l'Agència de Col·locació Municipal el passat mes de juny, una de les primeres autoritzades pel Sistema Nacional de Treball que té per objectiu el d'oferir una atenció personalitzada i directa a les persones en situación d'atur, i que en sis mesos de trajectòria ha atés un total de 1279 persones així com 470 empreses dels diversos polígons industrials i 35 iniciatives emprenedores.